**Ministru kabineta noteikumu**

**„Darbības programmas “Izaugsme un nodarbinātība” 8.3.4. specifiskā atbalsta mērķa “Samazināt priekšlaicīgu mācību pārtraukšanu, īstenojot preventīvus un intervences pasākumus” īstenošanas noteikumi” projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu „Darbības programmas “Izaugsme un nodarbinātība” 8.3.4.specifiskā atbalsta mērķa “Samazināt priekšlaicīgu mācību pārtraukšanu, īstenojot preventīvus un intervences pasākumus” īstenošanas noteikumi” projekts (turpmāk – noteikumu projekts) ir izstrādāts, pamatojoties uz Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 6. un 13.punktu un Eiropas Savienības fondu un Kohēzijas politikas 2014.-2020.gada plānošanas perioda darbības programmu „Izaugsme un nodarbinātība”, kā arī uz konceptuālo ziņojumu „Par politikas alternatīvu veidošanu priekšlaicīgas mācību pārtraukšanas problēmas risināšanai, lai nodrošinātu 8.3.4.specifiskā atbalsta mērķa “Samazināt priekšlaicīgu mācību pārtraukšanu, īstenojot preventīvus un intervences pasākumus” ieviešanu”, kas atbalstīts ar Ministru kabineta 2016.gada 5.maija rīkojumu Nr.286 (turpmāk – konceptuālais ziņojums).Priekšlaicīgas mācību pārtraukšanas (turpmāk – PMP) mazināšanas nepieciešamību pamato arī hierarhiski augstākie Latvijas attīstības plānošanas dokumenti:* *Latvijas ilgtspējīgas attīstības stratēģijā līdz 2030.gadam* uzsvērta nepieciešamība samazināt PMP, nosakot mērķi līdz 2030.gadam samazināt „pirms laika skolu pametušo īpatsvaru” līdz mazāk nekā 10%;
* *Latvijas Nacionālajā attīstības plānā 2014.–2020.gadam* noteikts mērķis skolu nepabeigušo iedzīvotāju īpatsvaram 18–24 gadus vecu iedzīvotāju vidū 2020.gadā – 10%;
* *Latvijas nacionālajā reformu programmā „Eiropa 2020” stratēģijas īstenošanai* noteiktas Latvijas apņemšanās attiecībā uz priekšlaicīgas mācību pārtraukšanas mazināšanu;
* *Izglītības attīstības pamatnostādņu 2014.-2020.gadam* 1.4.rīcības virziens „Iekļaujošās izglītības principa īstenošana un sociālās atstumtības riska mazināšana” cita starpā paredz aktivitātes, kas ir vērstas uz sociālās atstumtības riskam pakļauto bērnu un jauniešu apzināšanu izglītības iestādēs, kā arī ārpus tām, izglītības neapguves cēloņu identificēšanu, kā arī pasākumu izstrādi identificēto cēloņu novēršanai vai mazināšanai, tai skaitā ar Eiropas Savienības fondu (turpmāk – ES fondi) atbalstu. Izglītības attīstības pamatnostādnēs tiek uzsvērts, ka veicams nopietns darbs, lai līdz 2020.gadam nodrošinātu prevencijas pasākumus tiem izglītojamajiem, kam draud PMP risks, kā arī turpinātu kompensējošo pasākumu kā otrās iespējas izglītības piedāvājuma īstenošanu.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | ANO Bērnu tiesību komiteja savos 2016.gada 26.janvāra Noslēguma apsvērumos par Latvijas trešo līdz piekto periodisko ziņojumu CRC/C/LVA/CO/3-5 iesaka: (a) nodrošināt, ka visi skolas vecuma bērni apmeklē skolu, īpašu uzmanību pievēršot bērniem lauku apvidos; (b) veikt pasākumus, lai samazinātu un novērstu gadījumus, kad skolēni pārtrauc mācības, īpašu uzmanību pievēršot meitenēm; (e) vēl vairāk nostiprināt skolas personāla zināšanas par metodēm un veidiem, kā novērst vardarbību skolā, un personāla lomu vardarbības identificēšanā un mazināšanā; (f) izstrādāt agrīnas identificēšanas un individualizētas novēršanas programmas bērniem riska situācijās.Centrālās statistikas pārvaldes dati liecina, ka 2015.gadā Latvijā skolu nepabeigušo jauniešu[[1]](#footnote-1) vecumā 18–24 gadi īpatsvars bija 9.9%[[2]](#footnote-2). Laika posmā kopš 2013.gada rādītājam ir tendence nedaudz pieaugt (9.8% 2013.gadā; 8.5% 2014.gadā), taču kopumā Latvijas rādītājs ir par 1-2% zemāks kā vidēji Eiropas Savienībā[[3]](#footnote-3). Statistikas dati arī liecina, ka PMP izteiktāka ir iedzīvotājiem no lauku reģioniem un vīriešiem. Tā piemēram, 2015.gadā laukos PMP personu vecumā 18–24 bija 13.1% salīdzinājumā ar 8% pilsētās; savukārt vīriešu bija 13.4% salīdzinājumā ar 6.2% sieviešu.Lai mazinātu PMP, līdz ar to arī vēlākas negatīvas sekas, ir paredzēts Eiropas Sociālā fonda atbalsts 8.3.4.specifiskā atbalsta mērķa “Samazināt priekšlaicīgu mācību pārtraukšanu, īstenojot preventīvus un intervences pasākumus” (turpmāk – 8.3.4.SAM) ietvaros.Partnerības līguma Eiropas Savienības investīciju fondu 2014.–2020.gada plānošanas periodam 1.pielikumā „Kopsavilkums par ex-ante nosacījumu izpildi nacionālā līmenī” noteikts, ka pirms 8.3.4.SAM uzsākšanas ir izpildāms 10.1.ex-ante nosacījums „Priekšlaicīga mācību pārtraukšana: ir izstrādāts stratēģisks politikas satvars, lai mazinātu priekšlaicīgu mācību pārtraukšanu (PMP), ņemot vērā LESD 165.pantā noteiktos ierobežojumus”. Ex-ante nosacījums paredz izstrādāt pierādījumos balstītus priekšlikumus preventīviem pasākumiem PMP samazināšanai, kā arī veikt uzlabojumus Valsts izglītības informācijas sistēmā.Lai to nodrošinātu, tika analizēta pieejamā informācija par PMP Latvijā, tai skaitā Izglītības kvalitātes valsts dienesta un Centrālās statistikas pārvaldes dati, esošais normatīvais regulējums un PMP jautājuma koordinēšanā iesaistīto institūciju funkcijas, atbildība, kā arī informācijas uzkrāšana un apmaiņa, kā arī tika veikti vairāki pētījumi, kas ļāva identificēt PMP jautājumā iesaistīto pušu viedokli:* 18-24 gadus vecu jauniešu, kas pēc mācību pārtraukšanas ir atgriezušies izglītības sistēmā, viedokli par mācību pārtraukšanas iemesliem un ar atgriešanos izglītībā saistītiem jautājumiem[[4]](#footnote-4);
* izglītības iestāžu darbinieku aptauja par priekšlaicīgas mācību pārtraukšanas iemesliem un riskiem jauniešiem vecuma grupā 13-18 gadi[[5]](#footnote-5);
* 15-20 gadus vecu jauniešu, kuri priekšlaicīgi pametuši mācības, aptauja par mācību pārtraukšanas iemesliem un lēmuma pārtraukt mācības ietekmējošiem faktoriem, kā arī intervijas ar nozares ekspertiem par priekšlikumiem politikas alternatīvām priekšlaicīgas mācību pārtraukšanas jomā[[6]](#footnote-6).

Latvijā pastāv divas ar **PMP risku saistītas mērķa grupas**:1. Obligātā izglītības vecumā esoši bērni, kuri nav reģistrēti nevienā izglītības iestādē. Starp tiem ir arī bērni un jaunieši, kuri ieguvuši sākumskolas izglītību, taču neturpina pamatizglītību; arī jaunieši, kuri ieguvuši pamatizglītību, bet neturpina vidējās izglītības ieguvi. Saskaņā ar Izglītības kvalitātes valsts dienesta ziņojumu „Par obligātā izglītības vecuma bērniem, kuri nav reģistrēti nevienas izglītības iestādes sarakstā (2014./2015.m.g.)” 2014./2015.mācību gadā 15 693 bērni nebija reģistrēti nevienas izglītības iestādes sarakstā, tai skaitā 12 948 bērni bija izbraukuši no valsts. Gandrīz 800 bērni nebija reģistrēti izglītības iestādēs un pašvaldībām par tiem nebija informācijas vai tās šādu informāciju netika norādījušas. Papildus tam vēl 70 bērni nebija reģistrēti izglītības iestādēs kā iemeslu norādot “citu iemeslu dēļ”, tādēļ par šo bērnu situāciju nav iespējams spriest.2. Izglītojamie, kuri ir reģistrēti izglītības iestādēs, taču neattaisnotu iemeslu dēļ kavē mācības. Šis ir viens no izplatītākajiem izglītojamā atskaitīšanas no izglītojamo saraksta iemesliem (jeb PMP indikācija). Arī Ekonomiskās sadarbības un attīstības organizācijas (OECD) ziņojumā[[7]](#footnote-7) norādīts, ka Latvijā vairāk kā 60% izglītojamo neattaisnoti kavē stundas, līdz ar to Latvija ir 1.vietā pētījumā iesaistīto valstu vidū šajā jomā. Viens no būtiskākajiem neattaisnotas mācību kavēšanas iemesliem ir grūtības mācību vielas apguvē/ nepietiekams sekmju līmenis.[[8]](#footnote-8) Šie izglītojamie, ņemot vērā iepriekš minēto pētījumu rezultātus, kā arī Centrālās statistikas pārvaldes ziņojumu „Jaunieši Latvijā”[[9]](#footnote-9), ir augsta PMP riska grupa un tiem plānojami preventīvi un intervences pasākumi 8.3.4.SAM ietvaros.Situācijas analīzes rezultātā tika konstatēta nepieciešamība gan uzkrāt papildu informāciju par mācību procesu (kavējumi, to iemesli), lai būtu iespējams analizēt un savlaicīgi diagnosticēt potenciālus PMP gadījumus, gan pilnveidot normatīvo regulējumu, paredzot stiprināt atbildību un informatīvo saikni starp izglītības iestādi, pašvaldību un valsti, kā arī uzkrāt informāciju par pilngadību sasniegušiem izglītojamiem, tai skaitā par mācību kavējumiem un PMP faktu. Plānots, ka minētie grozījumi normatīvajos aktos[[10]](#footnote-10) tiks veikti līdz 2016.gada 1.septembrim.**PMP iemesli:** salīdzinot visu aprakstīto pētījumu rezultātus, konstatējams, ka izglītības iestāžu pārstāvju un PMP jauniešu viedokļi atšķiras – ja pirmie kopumā kā būtiskāku PMP riska faktoru minēja vecāku lomu un iesaisti bērnu audzināšanā, tad PMP jauniešu vērtējumā lielāka nozīme PMP ir faktoriem, kas saistīti ar mācību un skolas vidi, t.sk. motivāciju mācīties. Tomēr abu – gan izglītības iestāžu pārstāvju, gan PMP jauniešu, skatījumā sociāli ekonomiskie faktori ir pietiekami nozīmīgi PMP aspektā.Tā piemēram, pētījuma “Par priekšlaicīgas mācību pamešanas iemesliem un riskiem jauniešiem vecuma grupā no 13 līdz 18 gadiem” (Baltijas Sociālo zinātņu institūts, 2014) rezultāti liecina, ka izglītības iestāžu atbildīgo darbinieku vērtējumā zemais ģimenes ienākumu un materiālais stāvoklis minēts kā būtiskākais priekšlaicīgas mācību pārtraukšanas riska faktors profesionālās izglītības iestādēs – 71% gadījumu faktors novērtēts kā ļoti būtisks. Salīdzinot dažādu priekšlaicīgas mācību pārtraukšanas riska faktoru būtiskumu, kā būtiskākie profesionālās izglītības iestādēs minēti (1) ekonomiskie faktori (190 punkti), (2) zems vecāku līdzdalības līmenis bērna audzināšanā (155 punkti) un (3) regulāra neattaisnota mācību kavēšana (87 punkti). Vispārējās izglītības iestādēs būtiskākie priekšlaicīgas mācību pārtraukšanas riska faktori ir līdzīgi, taču to nozīmīgums atšķirīgs: (1) zems vecāku līdzdalības līmenis bērna audzināšanā (231 punkti), (2) regulāra neattaisnota mācību kavēšana (137 punkti) un (3) ekonomiskie faktori (130 punkti).Savukārt, pētījuma par politikas alternatīvu veidošanu priekšlaicīgas mācību pārtraukšanas problēmas risināšanai (SIA “Aptauju Centrs” un SIA “Excolo Latvia”, 2015.) rezultāti liecina, ka, lai gan 15-20 gadus vecu PMP jauniešu vidū nav iespējams identificēt vienu dominējošo PMP faktoru, tomēr visbiežāk jaunieši kā PMP faktorus minējuši četrus: motivācijas trūkums mācīties (15%), vēlme sākt strādāt algotu darbu (13%), grūtniecība vai laulības (12%), kā arī nepatika mācīties (12%). Kopumā vairākums PMP jauniešu (65%) kā PMP iemeslus norāda dažādus faktorus, kas saistīti ar mācību darbu, skolas vidi; 39% no aptaujātajiem PMP jauniešiem kā iemeslu mācību pārtraukšanai min sociālo vidi un veselību, savukārt 38% no aptaujātajiem PMP jauniešiem kā iemeslu mācību pārtraukšanai min ekonomiskos apstākļus.Visu augstāk minēto pētījumu rezultāti liecina, ka kopumā PMP problemātiku veido plašs saistīto tēmu loks – gan izglītības kvalitāte, ģimeņu sociāli ekonomiskais stāvoklis, gan jauniešu un viņu vecāku vērtīborientācija, kas var negatīvi ietekmēt mācību motivāciju, gan skolas vides jautājumi u.c.**Nepieciešamie pasākumi PMP mazināšanai**: izglītības iestāžu pārstāvju vērtējumā (Baltijas Sociālo zinātņu institūts, 2014) papildus ekonomiska rakstura atbalstam (mācību stipendijas, ceļa izdevumu segšana, ēdināšana) minēta atbalsta pasākumu nepieciešamība skolas atbalsta personālam konfliktējošu attiecību risināšanai skolēnu starpā, starp skolēniem un skolotājiem (attiecībā uz 7.-9.klašu grupu – 40%; 10.-12.klašu grupu – 29%, uz profesionālās izglītības iestāžu audzēkņiem – 38%). Papildus tam, izglītības iestāžu pārstāvji minējuši arī nepieciešamību pašvaldības atbalsta personāla iesaistei problēmsituāciju (mācību pamešanas riska) gadījumos – kā ļoti būtisku šo pasākumu minējuši 47% gadījumu attiecībā uz 7.-9.klašu grupu, attiecībā uz 10.-12.klašu grupu un profesionālās izglītības iestādēm attiecīgi 26% un 33%.Ievērojot pētījumā par politikas alternatīvu veidošanu secināto (SIA “Aptauju Centrs” un SIA “Excolo Latvia”, 2015), ka salīdzinoši bieži kā PMP riski tiek minēti dažādi sociālās vides faktori, starp būtiskākajiem ieteicamajiem institucionāliem atbalsta pasākumiem tiek minēta jauniešu nevalstisko organizāciju (turpmāk – NVO), jaunatnes centru, jauniešu klubu un citu līdzīgu organizāciju (arī jauniešu līderu) plašāka iesaiste PMP jautājumu apzināšanā un risināšanā.Jauniešu iesaistīšanās ārpus formālās izglītības aktivitātēs, tai skaitā jauniešu NVO un to NVO, kas veic darbu ar jaunatni, organizētajās aktivitātēs, pamatojama arī ar Ievas Kārkliņas promocijas darba “Latvijas trūcīgo ģimeņu bērnu izglītības sasniegumus ietekmējošie faktori” (Rīgas Stradiņa Universitāte, 2013; darba zinātniskais vadītājs: Dr.oec., prof. Andrejs Geske) ietvaros veiktā pētījuma rezultātiem, kur konstatēts, ka izšķiramas „divu veidu trūcīgās ģimenes, kuras vieno līdzīgā ekonomiskā situācija, kamēr ģimenes sociālais, kultūras un cilvēkkapitāls, kā arī spējas tos konvertēt ir pilnīgi atšķirīgas” (I.Kārkliņa, 2013, 198.lpp.). Pētījumā arī secināts, ka ieguldījumi kultūras, cilvēkkapitālā un sociālajā kapitālā, t.sk. interešu izglītības aktivitāšu izmantošana, intereses radīšana par tīklošanos jeb kontaktu dibināšanu ne tikai savas kopienas ietvaros, bet arī ārpus tās, veicina jauniešos tieksmi domāt par tālākizglītības iespējām, motivē izglītības ieguvei, iesaistei sabiedriskajā dzīvē.Arī ārvalstu, piemēram, Beļģijas, Apvienotās Karalistes un Vācijas pieredze liecina, ka caur iesaistīšanos iniciatīvu projektos un piedalīšanos ārpus formālās izglītības aktivitātēs, tiek veicināta PMP riska mazināšanās, jaunieši iegūst un pilnveido kompetences, kas ir pieprasītas darba tirgū un tiek veicināta viņu personīgā izaugsme. Sadarbībā ar jauniešu NVO un to NVO, kas veic darbu ar jaunatni, realizētās ārpus formālās izglītības aktivitātes, jauniešiem dod iespēju iesaistīties aktivitātēs, kas ir balstītas uz viņu interesēm, tādējādi praktiski darbojoties, tiek sniegta iespēja iepazīt citu sociālo vidi un veicināta papildu motivācija jaunu un padziļinātu zināšanu apguvei, kas veicina PMP riska samazināšanos.Apkopojot visu izklāstīto, tika identificēti **nepieciešamie preventīvie un intervences pasākumi**, kas vērsti gan uz individuāliem, gan institucionāliem faktoriem.Preventīvo pasākumu ietvaros nepieciešams:1. izstrādāt valstī vienotas vadlīnijas, ieteikumus koordinētai PMP risku mazināšanai, pašvaldības un izglītības iestādes līmenī;
2. regulāri apzināt PMP riskam pakļautos izglītojamos katrā izglītības iestādē un pašvaldībā un, balstoties uz informācijas visaptverošu analīzi, izstrādāt PMP risku mazināšanas plānu pašvaldībā, tajā ietverot daudzveidīgus pasākumus individuālā, skolas un pašvaldības līmenī PMP risku mazināšanai;
3. nodrošināt visaptverošu ar PMP saistīto datu nodrošinājumu, t.sk. regulāru un pilnīgu informācijas apmaiņu skolas, pašvaldības un valsts līmenī;
4. veicināt atbalstošas mācību vides veidošanu PMP riska mazināšanai, t.sk. stiprinot skolas personāla kompetenci darbam ar PMP riska audzēkņiem, stiprinot skolas un vecāku sadarbību, savstarpēju uzticēšanos, īstenojot uz vecākiem vērstas sociālās kampaņas;
5. veidot pašvaldībā labvēlīgu vidi jauniešu iniciatīvām, atbalstot jauniešu organizāciju, NVO projektus, tādējādi iesaistot jauniešus, īpaši PMP riskam pakļautos, projektu īstenošanā un vadībā, veicinot viņu izpratni par viņiem aktuālām tēmām, par projektu vadību, lēmumu pieņemšanu utt. Tāpat arī veicinot pašvaldības un izglītības iestāžu sadarbību ar krīzes centriem, NVO un vecāku organizācijām PMP risku mazināšanas kontekstā.

Situācijas izmainīšanas (intervences) pasākumu ietvaros nepieciešams:1. regulāri apzināt PMP riskam pakļautos izglītojamos katrā izglītības iestādē un pašvaldībā un izstrādāt un īstenot individuālus PMP risku mazināšanas plānus PMP riska grupas izglītojamiem; individuālajos PMP risku mazināšanas plānos paredzēts daudzveidīgus un konkrētajam jaunietim piemeklētus atbalsta pasākumus;
2. veicināt individuālu un atbalstošu pieeju PMP riska grupas jauniešiem un, ja nepieciešams, vecākiem no izglītības iestāžu personāla puses;
3. nodrošināt atbalsta pasākumus izglītojamiem, kuru sociāli ekonomiskie apstākļi varētu būt par pamatu PMP, piedāvājot nepieciešamo materiālo atbalstam: apmaksātu ēdināšanu, dienesta viesnīcas izdevumu segšana, transporta izdevumus ceļam uz/no izglītības iestādi, individuālo mācību līdzekļu nodrošināšanu atkarībā no apgūstamās izglītības programmas (īpaši attiecināms uz profesionālās izglītības iestāžu programmām).

8.3.4.SAM **mērķa grupa**: 8.3.4.SAM atbalsts, kas vērsts uz indivīdu (individualizēts atbalsts), novirzāms (a) izglītojamiem, kam novērojamas PMP riska pazīmes (piemēram, neattaisnota mācību kavēšana, grūtības mācību vielas apguvē, zemas sekmes) un (b) izglītojamiem, kuri ir pakļauti apstākļiem, kas var veicināt PMP riska iestāšanos, piemēram, mācību vides vai izglītības iestādes maiņa, zems izglītojamā ģimenes sociāli ekonomiskais stāvoklis, vecāku ilgstoša prombūtne vai bērnu atstāšana novārtā.Pamatizglītības posmā ar pirmajām būtiskajām izmaiņām mācību procesā izglītojamie tradicionāli saskaras jau 5.klasē. Salīdzinot ar izglītības procesu līdz tam, 5.klasē sākas jauni mācību priekšmeti, mācību priekšmetus pasniedz dažādi pedagogi un mazinās klases audzinātāja atbalsta iespējas, kā arī vairumā izglītības iestāžu izglītības process vairs nenotiek vienā klases telpā (izglītojamie dienas laikā maina vairākas klases). Savlaicīgi nodrošinot izglītojamiem nepieciešamo atbalstu ātrākai adaptācijai jaunajiem apstākļiem agrīnā stadijā, izglītojamie tiek preventīvi gatavoti līdzīgām pārmaiņām vēlāk. Ņemot to vērā, kā arī izglītības nozares ekspertu ieteikumus, optimālā 8.3.4.SAM mērķa grupa ir vispārējās izglītības iestāžu 5.-12.klašu audzēkņi, kā arī profesionālās izglītības un vispārējās izglītības iestāžu, kas īsteno profesionālās izglītības programmas, iestāžu 1.-4.kursa audzēkņi.Plānots, ka **8.3.4.SAM projektu īstenos Izglītības kvalitātes valsts dienests**, kas atbilstoši Izglītības likuma 20.pantā noteiktajam uzrauga izglītības regulējošo normatīvo aktu ievērošanu un sniedz atbalstu izglītības iestādēm. Turklāt, atbilstoši Ministru kabineta 2013.gada 23.aprīļa noteikumiem Nr.225 „Izglītības kvalitātes valsts dienesta nolikums” Izglītības kvalitātes valsts dienesta funkcijās ietilpst izglītības politikas veidošanai un īstenošanai nepieciešamās informācijas ieguve, apkopošana un analīze, kā arī izglītības procesa kontrole un ieteikumu sniegšana konstatēto trūkumu novēršanai. Tāpat arī Izglītības kvalitātes valsts dienests veic izglītības iestāžu pašnovērtējuma ziņojumu analīzi un sniedz metodisko atbalstu izglītības iestādes darbības un izglītības procesa īstenošanas pilnveidē, kā arī koordinē un organizē izglītības kvalitātes datu ieguvi un pētniecību.Projekts tiks īstenots sadarbībā ar republikas pilsētu un novadu pašvaldībām un valsts profesionālās izglītības iestādēm, kā prioritāti nosakot profesionālās izglītības kompetences centru (turpmāk – PIKC) iesaisti projektā. PIKC iesaiste noteikta kā prioritāte, lai veicinātu Izglītības attīstības pamatnostādnēs 2014.-2020. gadam noteiktās izglītojamo proporcijas 50:50 sasniegšanu, kā arī ņemot vērā, ka PIKC ir koncentrēti resursi mūsdienīgai profesionālās izglītības programmu apguvei plašākam izglītojamo lokam, tādējādi arī projekta ietvaros piedāvātais atbalsts būs pieejams lielākam mērķa grupas izglītojamo skaitam. Plānots, ka sadarbības partneri varēs iesaistīties projektā, izstrādājot un iesniedzot Izglītības kvalitātes valsts dienestā pašvaldības (vai izglītības iestādes) PMP mazināšanas rīcības plānu. PMP plāna sagatavošanai Izglītības kvalitātes valsts dienests izstrādās vadlīnijas un nodrošinās nepieciešamo informatīvo atbalstu pašvaldībām un izglītības iestādēm par to iesaistes iespējām un nosacījumiem. Pašvaldības varēs iesaistīties projekta īstenošanā visā projekta īstenošanas laikā. **8.3.4.SAM ieviešanas rezultātā tiks nodrošināta sistēmiska pieeja koordinētai PMP prevencijai un intervencei**: 665 vispārējās un profesionālās izglītības iestādēs ar Eiropas Sociālā fonda (turpmāk – ESF) atbalstu būs izveidots un turpmāk patstāvīgi nodrošināts sistēmisks atbalsts PMP riska grupas izglītojamiem.Sīkāka informācija par projekta īstenošanā iesaistītajiem partneriem un to funkcijām ietverta konceptuālajā ziņojumā.**8.3.4.SAM ir netieša ietekme uz horizontālo principu „Vienlīdzīgas iespējas”.** Lai nodrošinātu šī principa ievērošanu un uzraudzību, tiks īstenotas specifiskas darbības (izglītības pakalpojuma pieejamības nodrošināšana un individuālā PMP riska mazināšanas plāna izstrāde un īstenošana sociālās atstumtības un nabadzības riskam pakļautiem izglītojamiem un izglītojamiem ar speciālām vajadzībām) un uzkrāti dati par horizontālo rādītāju sasniegšanu, veicinot tādu horizontālo principu, kā dzimumu līdztiesība, personu ar invaliditāti tiesības, nediskriminācija vecuma vai etniskās piederības dēļ, ievērošanu. Tiks īstenoti pasākumi, ņemot vērā katra dzimuma atšķirības un piedāvājot uz individuālām vajadzībām balstītus risinājumus, tādējādi gan mazinot PMP riskus, gan sniedzot atbalstu PMP riska grupas izglītojamiem.8.3.4.SAM ietvaros tiks uzkrāti dati par atbalstu saņēmušiem izglītojamiem dzimumu, speciālo vajadzību un sociālās atstumtības un nabadzības riska griezumā.8.3.4.SAM ietvaros paredzēts **atbalsts PMP riska grupas izglītojamo iesaistei** jaunatnes organizāciju un biedrību vai nodibinājumu, kas veic darbu ar jaunatni, organizētās **jauniešu ārpus formālās izglītības aktivitātēs un iniciatīvās** (turpmāk – jaunatnes iniciatīvu projekts), kas vērstas uz PMP riska grupas izglītojamo motivācijas palielināšanu turpināt izglītību un viņu aktīvas līdzdalības veicināšanu ikdienas dzīvē un kas atbilst pašvaldības plānā PMP samazināšanai noteiktajām prioritātēm un aktivitātēm. Šim mērķim iezīmēti 3 294 117 *euro* no 8.3.4.SAM kopējā finansējuma, un līdz 2022.gadam plānots atbalstīt ap 700 jaunatnes iniciatīvu projektus. Atbalsts PMP riska grupas izglītojamo iesaistei jaunatnes iniciatīvu projektos pamatots konceptuālajā ziņojumā un to paredzēts piešķirt atklātu projektu konkursu veidā, ko organizē republikas pilsētu un novada pašvaldība, vēlams – tās jauniešu centrs. Šāds veids izvēlēts, ievērojot Jaunatnes likumā noteiktās normas:* 5. pantā pašvaldībai noteikto deleģējumu, veikt darbu ar jaunatni, ievērojot jaunatnes politikas pamatprincipus un valsts jaunatnes politikas attīstības plānošanas dokumentus;
* 12. panta pirmajā daļā noteikto, ka valsts budžeta finansējumu, kas paredzēts, lai veicinātu jauniešu iniciatīvas un līdzdalību lēmumu pieņemšanā un sabiedriskajā dzīvē, kā arī darbam ar jaunatni, piešķir atklātā konkursā;
* 12. panta trešajā daļā noteikto, ka valsts budžeta finansējuma saņēmējs var būt arī biedrība vai nodibinājums, kura projekts ir orientēts uz darbu ar jaunatni, kā arī tā paša panta septītajā daļā noteikto, ka pašvaldība var atbalstīt jauniešu iniciatīvas konkursa kārtībā.

Projektu vērtēšanu veiks pašvaldības izveidota komisija. Lai nodrošinātu vienotu pieeju atbalsta saņemšanai un vienotus jaunatnes iniciatīvu projektu kvalitātes standartus, tostarp, ka to ietvaros sniegtais pakalpojums būs visizdevīgākais sabiedrībai un šo projektu īstenotāji netiks pārkompensēti, 8.3.4.SAM finansējuma saņēmējs izstrādās atklātu projektu konkursu nolikumu, tajā cita starpā iekļaujot projektu vērtēšanas kritērijus, projekta maksimālo summu, finansēšanas un atskaitīšanās nosacījumus, kā arī citus būtiskus nosacījumus. Laiveicinātu Eiropas Savienības jaunatnes iniciatīvu projektu labās prakses pārņemšanu un, ņemot vērā, ka 8.3.4.SAM jaunatnes iniciatīvu projektu mērķis un plānotās aktivitātes atbilst programmas „Jaunatne darbībā” mērķim un 1.2. apakšprogrammai „Jauniešu iniciatīvas” attiecībā uz nacionāla mēroga projektiem (turpmāk – ES jaunatnes programma) – *sniegt iespēju jauniešiem uzņemties iniciatīvu un būt radošiem savā ikdienas dzīvē un izpaust savas vajadzības un intereses gan attiecībā uz vietēja līmeņa, gan globāliem jautājumiem, tostarp veicināt jauniešu ar ierobežotām iespējām (sociālie un ekonomiskie apstākļi, izglītības problēmas, kultūras atšķirības, ģeogrāfiskie apstākļi, veselības problēmas vai invaliditāte) sociālo iekļaušanu*, 8.3.4.SAM jaunatnes iniciatīvu projektu atlasē un īstenošanā tiks piemēroti ESjaunatnes programmas projektu atlases un finansēšanas principi, tostarp piemērots Eiropas Komisijas noteikts vienreizējais maksājums 4 600 *euro*[[11]](#footnote-11) un nodrošināts priekšfinansējuma maksājums 80% apjomā. Priekšfinansēšana ir būtisks elements, ņemot vērā, ka jaunatnes iniciatīvu projektu īstenotāji ir organizācijas, kam nav savu finanšu resursu vai tie nav pietiekami projektu īstenošanai. Jāatzīmē, ka līdzvērtīgus nosacījumus Eiropas Komisija piemēroja ES jaunatnes programmā. Noslēguma maksājums tiek veikts, pamatojoties uz projekta noslēguma atskaiti. Tāpat plānots izmantot vienotos ES jaunatnes programmas projektu izvērtēšanas kritērijus, projekta iesnieguma veidlapu un finansēšanas un atskaitīšanās noteikumus, tos pielāgojot 8.3.4.SAM atbalstam, piemēram, precizējot mērķa grupas vecumu u.c..Jāatzīmē, ka 8.3.4.SAM ietvaros plānots piemērot arī citus nosacījumus atbilstoši programmas „Jaunatne darbībā” vadlīnijām, piemēram, lai nodrošinātu, ka 8.3.4.SAM jaunatnes iniciatīvu projektu ietvaros veiktās saimnieciskās darbības (ja attiecināms) rezultātā netiek gūti ieņēmumi, noteikumu projektā ir noteikts, ka jaunatnes iniciatīvu projektu ietvaros netiek gūti ieņēmumi un piedāvāti maksas pakalpojumi. Vienlaikus, jaunatnes iniciatīvu projektu ietvaros ir piemērojamas publiskā iepirkuma regulējuma normas (ja attiecināms) vienas izmaksu pozīcijas ietvaros[[12]](#footnote-12), kas ir daļa no visas projekta summas, bet pati par sevi nesekmē projekta mērķa sasniegšanu (piemēram, kancelejas un biroja preces, ēdināšana, telpu, transporta un materiāli tehnisko līdzekļu noma, lektoru piesaiste).Pašvaldība var organizēt atklāto konkursu atsevišķi vai sadarbībā ar citām pašvaldībām tai pieejamās kvotas ietvaros. Kvotu nosaka 8.3.4.SAM finansējuma saņēmējs proporcionāli vispārējās izglītības iestāžu 5.-12.klašu izglītojamo un profesionālās izglītības iestāžu 1.-4.kursa audzēkņu skaitam pašvaldībā.Attiecībā uz jaunatnes iniciatīvu projektu īstenošanu līgumi var tikt slēgti un izmaksas veiktas pēc vienreizējā maksājuma piemērošanas metodikas saskaņošanas ar ES fondu un Kohēzijas fonda vadošo iestādi.8.3.4.SAM jaunatnes iniciatīvu projektu ietvaros līdzīgi kā ES jaunatnes programmas ietvaros var tikt īstenoti projekti par jebkuru jauniešiem aktuālu jautājumu. Atbilstoši ES jaunatnes programmas īstenošanas vadlīnijām, „īstenojot jauniešu iniciatīvu, jauniešiem ir iespēja diskutēt un reflektēt par viņu izvēlētu tēmu Eiropas kontekstā, saprast, ka viņi var dot ieguldījumu Eiropas veidošanā un tāpēc apzināties sevi kā Eiropas pilsoņus”. Projektā ir jābūt iekļautiem neformālās izglītības principiem un metodēm, un projekta izstrādē un vadībā ir jābūt iesaistītiem vismaz četriem jauniešiem. ES jaunatnes programmas īstenošanas vadlīnijās kā piemērs minēts Turcijas jauniešu īstenots projekts, kura mērķis bija sniegt iespēju ielu bērniem apgūt datorprasmes. Jaunieši sadarbojās ar vietējām NVO, kas regulāri strādā ar šiem bērniem. Lai vietēja līmeņa jauniešu iniciatīvas projektam piešķirtu Eiropas dimensiju, mācoties strādāt ar datoru, jaunieši un bērni veica izpēti par vienaudžiem līdzīgās situācijās citās Eiropas valstīs. Rezultātā jaunieši apsprieda iegūto informāciju un dalījās ar secinājumiem. Datorkursi notika trīs mēnešus un projekts aptvēra aptuveni 70 bērnus.Jāatzīmē, ka saskaņā ar vadlīnijām jaunatnes iniciatīvu projektos nav noteiktas prasības attiecībā uz iesaistāmo personu skaitu, taču kvalitātes kritēriji paredz papildus punktus, piemēram, par jauniešu ar ierobežotām iespējām iesaisti projektā, kā arī par dzimumu līdzsvara ievērošanu. Arī Latvijas prakse ES jaunatnes programmas īstenošanā liecina, ka jauniešu iniciatīvu projekti ir ļoti daudzveidīgi atkarībā no reģiona, jauniešu vecuma grupas un interesēm. 8.3.4.SAM jauniešu iniciatīvu projektos tiks piemērota līdzīga prakse. Turpinājumā sniegts izvērtējums Komercdarbības atbalsta kontroles likuma (turpmāk – Likums) normu piemērojamībai attiecībā uz jaunatnes iniciatīvu projektiem. Atbilstoši Likuma 5.pantam, kas nosaka, ka saskaņā ar Līguma par Eiropas Savienības darbību 107.panta 1.punktā un citos Eiropas Savienības aktos noteikto, lai finansiālo palīdzību komercdarbības veicināšanai uzskatītu par komercdarbības atbalstu, tai jāatbilst visām šādām pazīmēm:1. finansiālo palīdzību tieši vai pastarpināti sniedz no valsts, pašvaldības, Eiropas Savienības vai citiem publiskiem līdzekļiem (turpmāk – valsts vai pašvaldības līdzekļi, un valsts institūcijām ir kontrolējoša ietekme pār finanšu līdzekļiem) (izpildās, ņemot vērā, ka ir iesaistīti publiskie resursi);
2. komercsabiedrība veic saimniecisko darbību un attiecībā uz saimniecisko darbību iegūst ekonomiskās priekšrocības, kādas tā nevarētu iegūt, ja komercdarbības atbalsts netiktu sniegts (izpildās, jo minētās biedrības nodarbojas ar saimnieciskajām aktivitātēm, piemēram, nometņu organizēšana u.c.);
3. finansiālā palīdzība neattiecas uz visām komercsabiedrībām vienādi, bet ir paredzēta komercsabiedrībām atkarībā no to lieluma, darbības veida vai atrašanās vietas, kā arī citiem diferencējošiem kritērijiem vai arī ir paredzēta tikai konkrētai komercsabiedrībai (izpildās, jo pasākums ir selektīvs, tiek iesaistītas tikai jaunatnes organizācijas un biedrības, kas veic darbu ar jaunatni);
4. finansiālā palīdzība ietekmē tirdzniecību un izkropļo konkurenci Eiropas Savienības iekšējā tirgū. (Neizpildās, jo attiecīgā finansiālā palīdzība neietekmē tirdzniecību un nekropļo konkurenci Eiropas Savienības iekšējā tirgū. Skaidrojam, ka jaunatnes organizāciju un biedrību vai nodibinājumu, kas veic darbu ar jaunatni, darbībai ir vietēja ietekme (statūtos norādītie mērķi un mērķa grupa ir vietēja mēroga), tāpat arī jaunatnes iniciatīvu projektiem (atklātu projektu konkursus rīko katra pašvaldība un projekti būs vērsti uz attiecīgās pašvaldības teritorijā esošajiem PMP riskam pakļautajiem izglītojamiem). Šo projektu specifika prasa pārzināt konkrēto jauniešu situāciju, intereses, kā arī situāciju un pieejamos resursus attiecīgajā pašvaldībā. Jaunatnes iniciatīvu projektu aktivitātes var ietvert, piemēram, diskusijas par jauniešiem aktuālām tēmām, seminārus, pārgājienus un citus informatīvi izklaidējošus pasākumus, kas vērsti uz pašvaldības teritorijā esošo PMP riskam pakļauto izglītojamo motivācijas un līdzdalības veicināšanu.)

Ņemot vērā izklāstīto, uz jaunatnes iniciatīvu projektiem nav attiecināmas Komercdarbības atbalsta kontroles likumā noteiktās normas.**Laika grafiks**: 8.3.4.SAM plānots īstenot no 2017.gada 1.ceturkšņa līdz 2022.gada 4.ceturksnim. Atbalsta ieviešana notiks pakāpeniski, sagatavojot vadlīnijas pašvaldībām, kas ietvers PMP jauniešu identificēšanas kritērijus, PMP mazināšanas plānu, atbalsta piešķiršanas metodiku.Lai nodrošinātu savlaicīgu 8.3.4.SAM atbalstu PMP riska grupas jauniešiem, tādējādi nodrošinātu augustu projekta gatavības pakāpi, vairākas projekta darbības nepieciešams uzsākt pirms projekta iesnieguma apstiprināšanas. Tādējādi 2016.gada septembrī plānots uzsākt darbu pie speciālistu piesaistes tehnisko specifikāciju un iepirkumu dokumentācijas izstrādei šādām projekta aktivitātēm:1. PMP risku novēršanas vadlīniju sagatavošana;
2. projekta (PMP rādītāju) operatīvās uzskaites sistēmas izveide.

Attiecībā uz plānoto **individuālo atbalstu priekšlaicīgas mācību pārtraukšanas riska grupas izglītojamiem**, ir jāatzīmē turpmāk minētais:* Lai nodrošinātu lietderīgu, samērīgu un uz rezultāta sasniegšanu vērstu atbalstu, noteikumu projektā paredzēti izmaksu ierobežojumi PMP riska grupas izglītojamiem plānotajam materiālajam atbalstam, tostarp noteikts, ka materiālais atbalsts nepārsniedz 15 procentus no kopējām pašvaldības vai izglītības iestādes plāna PMP samazināšanai izmaksām, kā arī noteikts ierobežojums transporta izmaksu kompensācijas apmēram, uzturēšanās izdevumiem internātā, ēdināšanas izmaksām un individuālo mācību līdzekļu nodrošināšanas izmaksām profesionālās izglītības iestāžu audzēkņiem. Kopējais materiālā atbalsta ierobežojums noteikts, ievērojot Eiropas Komisijas rekomendāciju, savukārt izmaksu ierobežojumi transporta, dienesta viesnīca, ēdināšanas izdevumiem un individuālajiem mācību līdzekļiem noteikti, balstoties uz normatīvajos aktos noteiktajiem ierobežojumiem un faktiskajām izmaksām.
* Individuālā atbalsta ietvaros ir paredzētas speciālistu konsultācijas, tostarp atbalstāma ergoterapeita piesaiste (ja nepieciešams). Ja pašvaldība lemj par ergoterapeita piesaisti, tā rēķinās ar saviem ieguldījumiem gadījumā, ja tiek izteikti ieteikumi attiecībā uz fiziskās vides pielāgošanu izglītojamiem ar speciālām vajadzībām, ņemot vērā *(a)* ka fiziskās vides, tostarp infrastruktūras, informācijas un komunikācijas tehnoloģiju uzlabojumi ir ārpus ESF atbalsta, (b) iepriekšējā punktā izklāstīto ierobežojumu attiecībā uz materiālā atbalsta apjomu 8.3.4.SAM ietvaros.

Sistēmisks atbalsts PMP risku mazināšanai Latvijā tiek plānots pirmo reizi, tāpēc, lai izvērtētu projektā paveikto un sniegtu priekšlikumus izglītības politikas veidošanai šajā jomā, projekta noslēgumā tiks veikts PMP mazināšanas pasākumu rezultātu noslēguma pētījums (izmaksas indikatīvi 150 000 *euro*).Lai nodrošinātu atbalstāmo darbību nepārklāšanos:* ar Eiropas Atbalsta fonda vistrūcīgākajām personām darbības programmas „Pārtikas un pamata materiālās palīdzības sniegšana vistrūcīgākajām personām 2014.-2020.gada plānošanas periodā” ietvaros sniegto atbalstu, noteikumu projektā noteikti ierobežojumi izglītojamiem, kuri var saņemt materiālo atbalstu.
* ar 8.3.2.2.pasākuma „Atbalsts izglītojamo individuālo kompetenču attīstībai” ietvaros sniegto atbalstu, 8.3.4.SAM ietvaros izstrādātajās vadlīnijās pašvaldībām par PMP riska pazīmēm tiks noteikts, ka, piemēram, mācību grūtības pašas par sevi nav PMP riska pazīme, bet tikai kopā ar mācību stundu kavējumiem vai ģimenes sociāli ekonomiskajiem apstākļiem, un jaunieši no 5.-12.klasei ar vienīgo pazīmi - mācību grūtības - nebūs 8.3.4.SAM mērķa grupa. Pēdējiem minētajiem atbalsts tiks sniegts 8.3.2.2.pasākuma ietvaros.

  |
| 3. | Projekta izstrādē iesaistītās institūcijas | Izglītības un zinātnes ministrija. Noteikumu projekta izstrādes gaitā tika nodrošinātas konsultācijas ar Izglītības kvalitātes valsts dienestu.  |
| 4. | Cita informācija | 8.3.4.SAM projektu iesniegumu vērtēšanas kritērijus paredzēts apstiprināt 2014.-2020.gada plānošanas perioda Eiropas Savienības struktūrfondu un Kohēzijas fonda Uzraudzības komitejā, kuras sastāvā ir iekļauti arī sociālie, nevalstiskā sektora un reģionālie partneri.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē Izglītības kvalitātes valsts dienestu, Izglītības un zinātnes ministriju, Centrālo finanšu un līgumu aģentūru, projekta īstenošanā iesaistītos sadarbības un stratēģiskos partnerus – republikas pilsētu un novadu pašvaldības, vispārējās un profesionālās izglītības iestādes, jaunatnes organizācijas un biedrības vai nodibinājumus, kas veic darbu ar jaunatni, tai skaitā projekta tiešo mērķa grupu un citas iesaistītās personas:* vispārējās izglītības iestāžu 5.-12.klašu audzēkņus un profesionālās izglītības iestāžu 1.-4.kursa audzēkņus, it īpaši tos, kuri pakļauti PMP riskam, tostarp zēni;
* pedagogus, sociālos pedagogus, psihologus un citus izglītības iestāžu speciālistus;
* izglītojamo vecākus.
 |
| 2. | Tiesiskā regulējuma ietekme uz tautsaimniecību un administratīvo slogu | Ietekme uz makroekonomisko vidi: 8.3.4.SAM ietvaros plānotās aktivitātes makroekonomisko vidi tieši neietekmē. Pamatojoties uz tiesisko regulējumu, tiks nodrošināta sistēmiska pieeja koordinētai PMP prevencijai un intervencei, tādējādi veicinot PMP mazināšanos, tai skaitā nodrošinot PMP riskam pakļauto jauniešu identificēšanu, nepieciešamā atbalsta sniegšanu, atbalstošas skolas vides veidošanu, koordinētu pašvaldības institūciju iesaisti, kā arī informācijas un datu apmaiņas starp iesaistītajām institūcijām uzlabošanu. Pozitīva ietekme uz makroekonomisko vidi varētu būt nākotnē, kad izglītojamie iesaistīsies darba tirgū.Ietekme uz uzņēmējdarbības vidi: 8.3.4.SAM īstenošana tieši neietekmē uzņēmējdarbības vidi, taču tam ir netieša pozitīva ietekme, jo cilvēkresursu kvalitāte ir viens no uzņēmējdarbības attīstību ietekmējošiem faktoriem, un SAM īstenošanas rezultātā nākotnē darba tirgū iesaistīsies izglītotāki cilvēki.Sabiedrības grupām un institūcijām noteikumu projekta tiesiskais regulējums nemaina tiesības un pienākumus. |
| 3. | Administratīvo izmaksu monetārs novērtējums | Atbilstoši noteikumu projektam projekta iesniedzējs sagatavo un iesniedz projekta iesniegumu, kā arī savā tīmekļvietnē vismaz reizi trijos mēnešos aktualizē informāciju par projektu. Minētā iesniedzamā informācija ir identiska ar Eiropas Savienības struktūrfondu 2007.–2013. gada plānošanas periodā prasīto iesniedzamo informāciju, kas izriet no normatīvajos aktos noteiktā, līdz ar to administratīvā sloga monetārais novērtējums nav jāveic.Finansējuma saņēmēja izmaksas par noteikumu projekta 45.punktā noteikto informācijas sagatavošanu un ievietošanu tīmekļvietnē (finansējuma saņēmēja darbaspēka atlīdzības vidējā likme \* laiks, kas nepieciešamas darbiniekam, lai nodrošinātu informācijas sagatavošanu un ievietošanu tīmekļvietnē \* informācijas sagatavošanas un ievietošanas tīmekļvietnē biežums gadā: 6,77\*4\*4) sastāda 108,32 *euro.* |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016.gads** | Turpmākie trīs gadi (*euro*) |
| **2017.** | **2018.** | **2019.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1.Budžeta ieņēmumi: | 0 | 36 550 | 2 213 384 | 5 725 386 | 6 466 299 |
| 1.1. valsts pamatbudžets | 0 | 36 550 | 2 213 384 | 5 725 386 | 6 466 299 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 43 000 | 2 603 981 | 6 735 748 | 7 607 411 |
| 2.1. valsts pamatbudžets | 0 | 43 000 | 2 603 981 | 6 735 748 | 7 607 411 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -6450 | -390 597 | -1 010 362 | -1 141 112 |
| 3.1. valsts pamatbudžets | 0 | -6450 | -390 597 | -1 010 362 | -1 141 112 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | N/A | 6450 | 390 597 | 1 010 362 | 1 141 112 |
| 5. Precizēta finansiālā ietekme: | N/A | N/A | N/A | N/A | N/A |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 8.3.4.SAM kopējais finansējums sastāda 39 812 376 *euro*, tai skaitā ESF līdzfinansējums 33 840 519 *euro* apmērā, nacionālais līdzfinansējums 5 971 857 *euro* apmērā.8.3.4.SAM ieviešana plānota vienā projektu iesniegumu atlases kārtā par visu atbalsta mērķim pieejamo finansējumu Projekta īstenošanu plānots uzsākt 2017.gada sākumā, atsevišķu darbību īstenošanu un izmaksu attiecināšanu paredzot no noteikumu projekta spēkā stāšanās (piemēram, speciālistu piesaiste tehnisko specifikāciju un iepirkumu dokumentācijas izstrādei, tehnisko specifikāciju un iepirkumu dokumentācijas izstrāde). Darbībām pirms projekta apstiprināšanas plānoti 43 000 *euro*. Budžeta ieņēmumi ir finansējuma ESF daļa 85% apmērā no projekta kopējām attiecināmajām izmaksām.Plānojot 8.3.4.SAM ieviešanu, tiek nodrošināta atbilstība Eiropas Parlamenta un Padomes Regula (ES) Nr. 1303/2013 (2013.gada 17.decembris), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – Eiropas Parlamenta un Padomes regula Nr.1303/2013) 20.pantam, paredzot, ka vienošanos par projekta īstenošanu var slēgt, nepārsniedzot 9**4**% no kopējā plānotā 8.3.4.SAM finansējuma (finanšu rezerve 2 475 744 *euro*), kā arī iekļaujot 8.3.3.specifiskā mērķa „Attīstīt NVA nereģistrēto NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros un nevalstisko organizāciju vai jauniešu centru darbībā” finanšu rezervi 559 667 *euro* apmērā, tādējādi kopējā līguma slēgšanai pieejamā summa sastāda 36 776 965 *euro*. 8.3.3.SAM ietvaros finanšu rezervi nav iespējams piemērot, ņemot vērā tā īstenošana beigu termiņu (2018.gads). Līdz 2018.gada beigām 8.3.4.SAM ietvaros plānots sertificēt izdevumus 5 971 856 *euro* apmērā. Minētais finansējums tiks izlietots individuālu PMP plānu izstrādei un īstenošanai PMP riska grupas izglītojamiem, mācību pieejamības nodrošināšanai minētajai mērķa grupai, pozitīvas mācību vides veidošanai, jauniešu (NVO) iniciatīvu projektu īstenošanai, PMP rādītāju dinamikas uzskaites un analīzes nodrošināšanai, PMP vadlīniju izstrādei, kā arī projekta personāla izmaksām.Kopumā 8.3.4.SAM mērķa grupas tiešajam atbalstam tiek plānoti indikatīvi 33.49 milj. *euro*, no tiem materiālajam atbalstam jeb mācību pieejamības nodrošināšanai – ne vairāk kā 15%. Jauniešu iniciatīvu projektiem tiek paredzēti indikatīvi 3.29 milj. *euro*.8.3.4.SAM finansējuma reģionālais sadalījums tiks noteikts proporcionāli izglītojamo skaitam pašvaldības dibinātajās izglītības iestādēs un proporcionāli PMP riskam pakļauto izglītojamo skaitam valsts profesionālās izglītības iestādē. Reģionālā kvota tiks noteikta plānošanas reģiona līmenī, un uz to varēs pretendēt visas attiecīgajā plānošanas reģionā ietilpstošās pašvaldības. Tādējādi tiks nodrošināta elastība finansējuma sadalē starp pašvaldībām, vienlaikus saglabājot atbalsta reģionālo pārklājumu.* 2016.gadam kopējās izmaksas indikatīvi 43 000 *euro*, tai skaitā ESF finansējums 36 550 *euro* un valsts budžeta līdzfinansējums 6450 *euro* (0.1% no kopējā 8.3.4.SAM finansējuma).
* 2017.gadam kopējās izmaksas indikatīvi 2 603 981 *euro*, tai skaitā ESF finansējums 2 213 384 *euro* un valsts budžeta līdzfinansējums 390 597 *euro* (6.5% no kopējā 8.3.4.SAM finansējuma).
* 2018.gadam kopējās izmaksas indikatīvi 6 735 748 *euro*, tai skaitā ESF finansējums 5 725 386 *euro* un valsts budžeta līdzfinansējums 1 010 362 *euro* (16.9% no kopējā 8.3.4.SAM finansējuma).
* 2019.gadam kopējās izmaksas indikatīvi 7 607 411 *euro*, tai skaitā ESF finansējums 6 466 299 *euro* un valsts budžeta līdzfinansējums 1 141 112 *euro* (19.1% no kopējā 8.3.4.SAM finansējuma).
* 2020.gadam kopējās izmaksas indikatīvi 7 607 412 *euro*, tai skaitā ESF finansējums 6 466 300 *euro* un valsts budžeta līdzfinansējums 1 141 112 *euro* (19.1% no kopējā 8.3.4.SAM finansējuma).
* 2021.gadam kopējās izmaksas indikatīvi 7 607 412 *euro*, tai skaitā ESF finansējums 6 466 300 *euro* un valsts budžeta līdzfinansējums 1 141 112 *euro* (19.1% no kopējā 8.3.4.SAM finansējuma).
* 2022.gadam kopējās izmaksas indikatīvi 7 607 412 *euro*, tai skaitā ESF finansējums 6 466 300 *euro* un valsts budžeta līdzfinansējums 1 141 112 *euro* (19.1% no kopējā 8.3.4.SAM finansējuma).

Budžeta ilgtermiņa saistībās 2016.gadam šobrīd finansējums projektam nav paredzēts. 2016.gadā nepieciešamais finansējums tiks segts no budžeta apakšprogrammas 01.07.00 „Dotācija brīvpusdienu nodrošināšanai 1., 2., 3. un 4.klases izglītojamiem”. Sīkāka informācija anotācijas III sadaļas 7.punktā.Budžeta ilgtermiņa saistībās 2017.gadam finansējums projektam nav paredzēts. Projekta īstenošanai nepieciešamais finansējums tiks nodrošināts atbilstoši Ministru kabineta 2010.gada 18.maija noteikumos Nr.464 „Noteikumi par 74.resora „Gadskārtējā valsts budžeta izpildes procesā pārdalāmais finansējums” 80.00.00 programmā plānoto līdzekļu pārdales kārtību Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” noteiktajai kārtībai. Savukārt 8.3.4.SAM projekta īstenošanai nepieciešamais finansējums pārējiem gadiem tiks iestrādāts budžeta ilgtermiņa saistībās likumprojekta “Par vidēja termiņa budžeta ietvaru” sagatavošanas laikā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finansējuma sadalījums pa gadiem norādīts indikatīvi un var tikt precizēts pēc projekta apstiprināšanas 8.3.4.SAM ietvaros.Pēc projekta iesnieguma apstiprināšanas valsts budžeta finansējums tiks piesaistīts atbilstoši kārtībai par 74.resora „Gadskārtējā valsts budžeta izpildes procesā pārdalāmais finansējums” 80.00.00 programmā plānoto līdzekļu pārdali no 74.resora ,,Gadskārtējā valsts budžeta izpildes procesā pārdalāmais finansējums” 80.00.00 programmas ,,Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.Attiecībā uz 2016.gadā nepieciešamo finansējuma 8.3.4.SAM projekta atbalstāmo darbību īstenošanai, finansējums 2016.gadā (pirms projekta apstiprināšanas) nepieciešams vairāku projekta darbību uzsākšanai no noteikumu projekta spēkā stāšanās, lai nodrošinātu savlaicīgu 8.3.4.SAM atbalstu PMP riska grupas jauniešiem. Norādītais finansējums tiks nodrošināts no Izglītības un zinātnes ministrijas budžeta līdzekļiem, neietekmējot ministrijas pamatfunkciju īstenošanu un neradot parādus. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1 | Nepieciešamie saistītie tiesību aktu projekti | Lai nodrošinātu pilnīgu Partnerības līguma Eiropas Savienības investīciju fondu 2014.–2020.gada plānošanas periodam 1.pielikumā „Kopsavilkums par ex-ante nosacījumu izpildi nacionālā līmenī” noteiktā 10.1.ex-ante nosacījuma „Priekšlaicīga mācību pārtraukšana: ir izstrādāts stratēģisks politikas satvars, lai mazinātu priekšlaicīgu mācību pārtraukšanu (PMP), ņemot vērā LESD 165.pantā noteiktos ierobežojumus” izpildi, nepieciešams veikt grozījumus šādos normatīvajos aktos:* Ministru kabineta 2010.gada 17.augusta noteikumi Nr.788 “Valsts izglītības informācijas sistēmas saturs, uzturēšanas un aktualizācijas kārtība”;
* Ministru kabineta 2011.gada 1.februāra noteikumi Nr.89 „Kārtība, kādā izglītības iestāde informē izglītojamo vecākus, pašvaldības vai valsts iestādes, ja izglītojamais bez attaisnojoša iemesla neapmeklē izglītības iestādi”;
* Ministru kabineta 2009.gada 4.augusta noteikumi Nr.871 „Obligāto izglītības vecumu sasniegušo bērnu uzskaites kārtība”.
 |
| 2 | Atbildīgā institūcija | Izglītības un zinātnes ministrija |
| 3 | Cita informācija | Ņemot vērā ar Eiropas Komisiju panākto vienošanos 2016.gada 15.martā notikušajā sanāksmē, kā arī konceptuālajā ziņojumā norādīto, ka grozījumiem šīs sadaļas 1.punktā norādītajos Ministru kabineta noteikumos ir jāstājas spēkā līdz 2016.gada 1.septembrim, Ministru kabineta noteikumu projekts „Darbības programmas “Izaugsme un nodarbinātība” 8.3.4. specifiskā atbalsta mērķa “Samazināt priekšlaicīgu mācību pārtraukšanu, īstenojot preventīvus un intervences pasākumus” īstenošanas noteikumi” ir virzāms apstiprināšanai Ministru kabinetā atsevišķi. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes regula Nr. 1303/2013.Eiropas Parlamenta un Padomes 2013. gada 17. decembra Regula (ES) Nr. 1304/2013 par Eiropas Sociālo fondu un ar ko atceļ Padomes Regulu (EK) Nr. 1081/2006.Lai nodrošinātu pilnīgu Partnerības līguma Eiropas Savienības investīciju fondu 2014.–2020.gada plānošanas periodam 1.pielikumā „Kopsavilkums par ex-ante nosacījumu izpildi nacionālā līmenī” noteiktā 10.1.ex-ante nosacījuma „Priekšlaicīga mācību pārtraukšana: ir izstrādāts stratēģisks politikas satvars, lai mazinātu priekšlaicīgu mācību pārtraukšanu (PMP), ņemot vērā LESD 165.pantā noteiktos ierobežojumus” izpildi, nepieciešams veikt grozījumus šādos normatīvajos aktos:* Ministru kabineta 2010.gada 17.augusta noteikumi Nr.788 “Valsts izglītības informācijas sistēmas saturs, uzturēšanas un aktualizācijas kārtība”;
* Ministru kabineta 2011.gada 1.februāra noteikumi Nr.89 „Kārtība, kādā izglītības iestāde informē izglītojamo vecākus, pašvaldības vai valsts iestādes, ja izglītojamais bez attaisnojoša iemesla neapmeklē izglītības iestādi”;
* Ministru kabineta 2009.gada 4.augusta noteikumi Nr.871 „Obligāto izglītības vecumu sasniegušo bērnu uzskaites kārtība”.
 |
| 2. | Citas starptautiskās saistības | Nav. |
| 3. | Cita informācija | Nav. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes regula Nr.1303/2013.Eiropas Parlamenta un Padomes regula Nr.1304/2013. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Eiropas Parlamenta un Padomes regulas Nr.1303/2013XII pielikums | Noteikumu projekta 43. un 45.punkts | Tiek ieviesta pilnībā.Atbildīgā institūcija – Izglītības kvalitātes valsts dienests (projekta iesniedzējs). | Netiek paredzētas stingrākas prasības. |
| Eiropas Parlamenta un Padomes regulas Nr.1303/2013125.panta 2.punkta d un e apakšpunkti | Noteikumu projekta 41.punkts | Tiek ieviesta pilnībā.Atbildīgā institūcija – Izglītības kvalitātes valsts dienests (projekta iesniedzējs). | Netiek paredzētas stingrākas prasības. |
| Eiropas Parlamenta un Padomes regulas Nr.1304/2013 I pielikums | **N/a** |  |  |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Noteikumu projekts šo jomu neskar. |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav. |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautis­kā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | Noteikumu projekts šo jomu neskar. |
| Cita informācija | Nav. |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tiek nodrošināta 2014.–2020. gada plānošanas perioda izglītības, prasmju un mūžizglītības prioritārā virziena apakškomitejas un Uzraudzības komitejas ietvaros.Sabiedrības līdzdalība noteikumu projekta izstrādē tiek nodrošināta, ievietojot informāciju Izglītības un zinātnes ministrijas tīmekļvietnē un aicinot sabiedrības pārstāvjus sniegt viedokli par noteikumu projektu tā izstrādes stadijā, nosūtot elektroniski uz norādīto e-pasta adresi. |
| 2. | Sabiedrības līdzdalība projekta izstrādē | Informācija par noteikumu projekta izstrādi ir pieejama Izglītības un zinātnes ministrijas tīmekļvietnes sadaļā „Sabiedriskā apspriešana”: http://izm.gov.lv/lv/es-strukturfondi/2014-2020/aktualitates |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Izglītības kvalitātes valsts dienests kā finansējuma saņēmējs un Izglītības un zinātnes ministrija kā atbildīgā iestāde. Novadu pašvaldības un valsts profesionālās izglītības iestādes kā sadarbības partneri. Centrālā finanšu un līgumu aģentūra kā sadarbības iestāde. |
|  2. | Projekta izpildes ietekme uz pārvaldes funkcijām un pārvaldes institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde tiks nodrošināta Izglītības un zinātnes ministrijas un Izglītības kvalitātes valsts dienesta esošo funkciju ietvaros.8.3.4.SAM projekta vadības un īstenošanas personāls tiks finansēts no ES fondu projekta līdzekļiem. Plānojot projekta ieviešanu, tiks izvērtēta esošo cilvēkresursu kapacitāte, nepieciešamības gadījumā piesaistot personālu uz darba līguma pamata vai nodrošinot projekta pasākumu ieviešanu ārpakalpojuma ietvaros. |
|  3. | Cita informācija | Nav. |

Izglītības un zinātnes ministrs K.Šadurskis

Vīza:

Valsts sekretāre L.Lejiņa

01.07.2016. 13:50

I.Sīle

ilze.sile@izm.gov.lv

67047809

1. Jaunieši, kuri ieguvuši pamatizglītību vai zemāku un nemācās vai neapgūst profesiju, kā arī pēdējo 4 nedēļas pirms datu ieguves (aptaujas) nav bijuši iesaistīti izglītībā vai aroda apguvē. [↑](#footnote-ref-1)
2. <http://data.csb.gov.lv/pxweb/lv/Sociala/Sociala__ikgad__nodarb/NB0370.px/?rxid=cdcb978c-22b0-416a-aacc-aa650d3e2ce0> [↑](#footnote-ref-2)
3. [http://ec.*euro*pa.eu/*euro*stat/tgm/table.do?tab=table&init=1&language=en&pcode=t2020\_40&plugin=1](http://ec.europa.eu/eurostat/tgm/table.do?tab=table&init=1&language=en&pcode=t2020_40&plugin=1) [↑](#footnote-ref-3)
4. Supporting the engagement and reintegration of 18-24 year old early school-leavers in lifelong learning: evidences for targeted compensatory and preventive strategy in education (tulkojumā no angļu val.: Jaunu izaicinājumu un to risināšanas iespēju identificēšana un analīze, kas ietekmē pieaugušo (18–24) iesaistīšanos (atgriešanos) mācīšanās mūža garumā). Latvijas Universitātes Pedagoģijas, psiholoģijas un mākslas fakultātes Pedagoģijas zinātniskais institūts, 2014. [↑](#footnote-ref-4)
5. Pētījums par priekšlaicīgas mācību pamešanas iemesliem un riskiem jauniešiem vecuma grupā no 13 līdz 18 gadiem. Baltijas Sociālo zinātņu institūts, 2014. [↑](#footnote-ref-5)
6. Pētījums par politikas alternatīvu veidošanu priekšlaicīgas mācību pārtraukšanas problēmas risināšanai. SIA „Aptauju Centrs” un SIA „Excolo Latvia”, 2015. [↑](#footnote-ref-6)
7. PISA 2012 Results: Ready to Learn (Volume III): Students' Engagement, Drive and Self-Beliefs Engagement with and at School [↑](#footnote-ref-7)
8. Ziņojums „Profesionālās izglītības iestāžu izglītojamo kavējumi un rīcība to novēršanai”, Izglītības kvalitātes valsts dienests, 09.2014. un ziņojums „Vispārējās izglītības iestāžu izglītojamo kavējumi un rīcība to novēršanai”, Izglītības kvalitātes valsts dienests, 09.2014. [↑](#footnote-ref-8)
9. Jaunieši Latvijā. Centrālā statistikas pārvaldes, 2014. <http://www.csb.gov.lv/sites/default/files/nr_13_jauniesi_latvija_2014_14_00_lv.pdf> [↑](#footnote-ref-9)
10. Ministru kabineta 2010.gada 17.augusta noteikumi Nr.788 “Valsts izglītības informācijas sistēmas saturs, uzturēšanas un aktualizācijas kārtība”; Ministru kabineta 2011.gada 1.februāra noteikumi Nr.89 „Kārtība, kādā izglītības iestāde informē izglītojamo vecākus, pašvaldības vai valsts iestādes, ja izglītojamais bez attaisnojoša iemesla neapmeklē izglītības iestādi”; Ministru kabineta 2009.gada 4.augusta noteikumi Nr.871 „Obligāto izglītības vecumu sasniegušo bērnu uzskaites kārtība”. [↑](#footnote-ref-10)
11. <http://ec.europa.eu/youth/tools/documents/guide13_lv.pdf> [↑](#footnote-ref-11)
12. Saskaņā ar Regulas 1303/2013 67.panta 4.punktu [↑](#footnote-ref-12)